Hammurapinin hakimiyyətindən sonra Babil dövləti zəiflədi. Şəhər bir neçə dəfə düşmənlər tərəfindən ələ keçirilib qarət olundu. E.ə. II minilliyin sonlarında Babil İkiçayarasının digər güclü dövləti olan Aşşura tabe edildi. Babilin ikinci dəfə yüksəlişi e.ə. VII yüzillikdə başladı. Bu dövrdə Babil yenidən İkiçayarasında ən güclü dövlət oldu. Dövlətin qüdrətli dövründə Babildə milyona yaxın insan yaşayırdı. Şəhər möhtəşəm qala divarları və bürclərlə əhatə olunurdu. Şəhərin 8 darvazası var idi. Bunlardan ən məşhuru ilahə İştarın adı ilə adlanırdı. Şəhərin daxilində hökmdarların sarayı, tanrıların şərəfinə ucaldılmış məbədlər, dünyanın 7 möcüzəsindən biri hesab olunan Asma bağlar və Babil qülləsi yerləşirdi. Babil hökmdarının İştar qapısından zəfər keçidi Dövlət süqut etdikdən sonra da Babil şəhəri öz əzəmətini və gözəlliyini saxlayırdı. Herodot Babili gördüyü şəhərlər arasında ən gözəl şəhər hesab edirdi. |  | Fərqli qanunlar Eyni hərəkətə görə varlı ilə kasıb insanlar müxtəlif cəza alırdılar: Əgər bir adam özünə bərabər adamı vurarsa, cərimə verməlidir. Əgər bir adam özündən yüksək mövqedə olan adamı vurarsa, 60 dəfə qamçılanmalıdır. Qanunlar cəmiyyət daxilində olan bərabərsizliyi möhkəmləndirirdi. Babilin Asma bağları