Din

Hindistanda dövlətin formalaşdığı dövrdə hinduizm dini yarandı. Hinduizmin ən qədim müqəddəs qanunlar toplusu "Veda" ("biliklər", "müdriklik") adlanır. "Veda" yazılarında varlılar və kasıblar haqqında danışılır. Hindistan buddizmin vətənidir. E.ə. VI yüzillikdə yaranan bu dinin banisi Qautamadır. Həqiqəti dərketmə yollarını axtaran Qautamanı sonralar ardıcılları Budda, yəni "bilici", "həqiqətlə işıqlanmış" adlandırdılar. İnsanları eyni hüquqlu sayan buddizm kastalara qarşı çıxırdı. Bu təlimə görə, hər bir dindar yüksək məqsədə ancaq şəxsi səyi nəticəsində çata bilərdi. |  |

Budda sözləri Buddaya görə, insanı xoşbəxtliyə aparan düz yol ləzzətlə əzab-əziyyət arasındakı orta yoldur. Bunu səkkiz yolla əldə etmək mümkündür. Bu səkkiz yol həyatın səkkiz böyük qanununu öyrədir. Bu qanunlardan bəziləri bunlardır. • Düzgün baxış. Düzgünlük və həqiqət insanın əsl bələdçisi olmalıdır. • Düzgün düşüncə. İnsan həmişə sakit və xoş xasiyyətli olmalıdır, heç bir canlıya zərər yetirməməlidir. • Düzgün söz. İnsan heç vaxt yalan danışmamalı, nitqində kobud sözlərdən istifadə etməməlidir. • Düzgün çalışmaq. İnsan həmişə yaxşılıq etməli və bütün pis əməllərdən uzaqlaşmalıdır.
| Sizcə, Buddanın sadaladığı yollardan hansı daha önəmlidir?
| Sizcə, Budda düzgünlük dedikdə nələri nəzərdə tuturdu?
|  | Budda