Belə sərkərdələrdən biri də Selevk idi. O, əvvəlcə Suriyanı, sonra isə Babili ələ keçirdi. Beləliklə, öz adı ilə adlanan dövlətin əsasını qoymuş oldu. Selevk kəsdirdiyi metal pulun üstünə Makedoniyalı İskəndərin şəklini döydürmüş, bununla da onun davamçısı olduğunu göstərməyə çalışmışdı. Tezliklə Selevkilər hakimiyyətlərini şərqə doğru genişləndirdilər. Parfiya dövlətinin əsasını qoymuş Parn tayfaları da əvvəllər Selevkilərin şərq əyalətində - Xəzər dənizi ilə Amudərya çayı arasında yaşayırdılar. Əsas məşğuliyyəti yaylaq-qışlaq maldarlığı olsa da, sonralar əkinçiliklə də məşğul olmuş, oturaq həyata keçmişlər. |  |
| Maldarlıqdan oturaq həyata keçməyin Parn tayfaları üçün hansı üstünlüyünün olduğunu araşdırın. |  | * Arsak(Ərsak) Sak əri (kişi) deməkdir.

Dövlətin yaranması Makedoniyalı İskəndər imperiyasının yerində yaranan dövlətlərlə müharibələr Selevkilər dövlətini zəiflədirdi. Bundan istifadə edən Parn tayfasının başçısı Arsak* (Arşak) e.ə. 247-ci ildə Parfiya dövlətinin əsasını qoydu. Bəzi qədim mənbələrdə o, "İşquz* və saka mənşəli tayfalardan çıxmış biri" kimi yad edilir. |  | * İşquz İç Oğuz, iskit deməkdir.