| Böyük İpək yolu haqqında məlumat toplayın, iqtisadi əhəmiyyətini təsvir edin.
| Parfiya və qədim Azərbaycan dövlətləri arasında əlaqələrin mövcudluğunu daha hansı faktlarla təsdiq edə bilərsiniz?
| Döyüşçünün nizəsi üzərindəki təsvirlər sizə nəyi xatırladır?
|  | Böyük İpək yolunun üzərində yerləşməsi Parfiya dövlətinin dünya ticarətində vasitəçi rol oynamasına şərait yaratmışdı. Mühüm ticarət yolları buradan keçərək Romaya gedirdi. Parfiyalılar bu yolları qoruyur, ticarəti öz nəzarətlərində saxlayırdılar. Parfiya hökmdarları Atropatena və Albaniya ilə sıx siyasi, iqtisadi və mədəni əlaqələr saxlayırdı. Onlar Atropatenanın hakim sülaləsi ilə qohumluq əlaqələri də yaratmışdılar. Hətta bu dövləti bir müddət Atropatilər nəslinin nümayəndələri idarə etmişdilər. Roma dövləti ilə mübarizə və daxili çəkişmələr Parfiyanı zəiflətdi. Sasan nəslindən olan Ərdəşir bundan istifadə edərək 226-cı ildə bu dövlətin varlığına son qoydu. İdarəetmə Parfiya türk dövlət xüsusiyyətlərinə oxşar idarəetmə sisteminə sahib idi. Dövlətə Parn tayfasından çıxan hökmdarlar başçılıq edirdi. Onlar "Arsak" titulu daşıyırdılar. II Mitridat isə "Şahlar şahı, şahənşah" titulunu qəbul etmişdi. Hakimiyyət, adətən, hökmdardan onun qardaşına ötürülürdü. Dövlət idarəçiliyi yeddi böyük nəslin əlində cəmlənmişdi. Bu nəsillərdən biri olan Mehranilər Midiyanın şimal hissələrini idarə etmişlər. Ordu Parfiya ordu sistemi tamamilə türk ordu ənənələri əsasında qurulmuşdu. Dövlətin əsas gücünü ox və nizələrlə silahlanmış atlı dəstələr təşkil edirdi. Yüngül silahlanmış süvarilər at üstündə çox sərrast ox atır, döyüşün əvvəlində düşmənə ağır tələfat verirdilər. Sonra isə ağır zirehli atlı dəstələr döyüşə girirdilər. Onları cinahlardan süvari oxçular qoruyurdu. Atlı qoşunlar onluq, yüzlük və minlik dəstələrə bölünürdü.