Xuanxe çayı: ipək üzərində qədim təsvir

Çini birləşdirən hökmdar Artıq e.ə. IV-III yüzilliklərdə Çində bir neçə quldar dövlət var idi. Bu dövlətlər bir-biri ilə aramsız müharibələr aparırdılar. Ona görə də bu dövr Çin tarixinə "Vuruşan padşahlıqlar dövrü" kimi daxil olmuşdur. Bu padşahlıqlardan biri olan Sin digər dövlətlərlə mübarizədə qalib gəldi. E.ə. 221-ci ildə Sin padşahı bütün ölkəni vahid dövlətdə birləşdirdi və özünü Sin Şi Xuandi (Çinin birinci hökmdarı) adlandırdı. O, Çin ərazisini vilayətlərə böldü və hər birinə məmur təyin etdi. Çindən şimalda döyüşkən hun tayfaları yaşayırdı. Güclü dövlət quran hunlar Çin ərazilərinə ardıcıl hücumlar təşkil edirdilər. Çin orduları çevik və sürətli hun süvariləri qarşısında aciz qalmışdı. |  |