| Azərbaycana ilk insan dəstələri nə zaman və hansı dövrdə gəlmişdi?
|  | Qədim Daş dövrünün orta mərhələsi (Orta Paleolit)

|  | Təxminən, 100 min il əvvəl Yerdə iqlim növbəti dəfə dəyişdi, kəskin soyuqlar başladı. Qışda şiddətli soyuqlar olur, çoxlu qar yağırdı. Yay fəsli qısa və sərin keçdiyindən qar tam ərimir, buza çevrilirdi. "Sonuncu böyük buzlaşma dövrü" adlanan bu müddətdə Yer kürəsinin şimal əraziləri, Avropanın çox hissəsi qalın buz qatı ilə örtüldü. İqlimin kəskin

Sonuncu buzlaşma dövrünün xəritəsi Neandertal insan |  | dəyişməsi bütün canlı aləmə, o cümlədən insanlara da güclü təsir göstərdi. Ancaq belə şəraitdə iqlimə öyrəşməyi bacaran, yaşamaq və qida əldə etmək üçün bir-birinə kömək edib daha ağıllı fəaliyyət göstərən icmalar sağ qala bildi. Bu dövrdə neandertal adlandırılan yeni insan tipi mövcud olmuşdur. Neandertal Almaniyada yer adıdır. İlk dəfə belə insan tipinin skeleti burada tapıldığından həmin yerin adı ilə neandertal insan adlandırılmışdır. Bu insan tipinin özünəməxsus bədən quruluşu olmuşdur. Onlar ucaboylu olmasalar da, enlikürək və güclü olmuşlar.