|  | E.ə. 480-ci ildə Əhəməni ordusu Şimali Yunanıstana hücum etdi. Sparta hökmdarı Leonidin başçılığı ilə yunanlar Fermopil keçidini tutub, Orta Yunanıstana gedən yolu kəsdilər. Xəyanət nəticəsində mühasirəyə düşdüklərini görən Leonid spartalılardan başqa, bütün dəstələrin geri çəkilməsini əmr etdi. O, 300 spartalı ilə birlikdə qəhrəmanlıqla vuruşaraq bərabər olmayan döyüşdə həlak oldu. Əhəmənilər Orta Yunanıstanı tutdular.
Əhəməni hökmdarı Salamin döyüşünü izləyərkən |  | Əhəməni elçilərindən biri öz ordularının çoxluğu ilə yunanları qorxutmaq üçün demişdi: "Bizim oxlarımız günəşin qabağını tutacaqdır". Leonid cavab vermişdi: "Nə olar, kölgədə vuruşarıq".

|  | E.ə. 480-ci ildə baş vermiş Salamin dəniz vuruşması yunanların qələbəsi ilə başa çatdı. Bir il sonra yunanların birləşmiş qüvvələri düşməni darmadağın edərək öz ölkələrindən qovdular. Lakin dəniz döyüşləri 30 il davam etdi. Buna görə yunan şəhər-dövlətləri öz aralarında ittifaq bağladılar. Birləşmiş donanmaya Afina strateqləri başçılıq edirdi. Afina dəniz ittifaqı Əhəməni donanmasını məğlubiyyətə uğratdı. Müharibə vətənlərini müdafiə edən yunanların qələbəsi ilə başa çatdı. Bağlanmış sülhə görə Əhəməni dövləti Egey dənizi adalarında