| Sizcə, Ellin mədəniyyətinin Şərqdə yayılmasının əhəmiyyəti nə idi?
| Makedoniya imperiyasının ərazisinə daxil olan ölkələri xəritədə göstərin.
|  | Ellin mədəniyyətinin Şərq ölkələrində yayılması Makedoniyalı İskəndər öz hakimiyyətini möhkəmləndirmək məqsədilə işğal etdiyi ölkələrdə yeni-yeni şəhərlər salır, orada yunan və Makedoniya döyüşçülərindən ibarət dəstələr yerləşdirirdi. Yunanıstandan köçüb gələnlərin hesabına bu şəhərlərin əhalisi artırdı. Belə şəhərlərin çoxu İskəndəriyyə adlandırılırdı. İskəndərin imperiyasının parçalanması nəticəsində yaranan dövlətləri sərkərdələri idarə edirdi. Onlar vilayətləri idarə etmək üçün yunan və makedoniyalılardan məmurlar təyin edirdilər. Yerli əhalidən olan quldarlar yunanlara oxşamağa çalışır, onların dilini öyrənir, adətlərini qəbul edirdilər. Beləliklə, Şərq ölkələrində Ellin mədəniyyəti yayılırdı.